СТ/АЛ СУЛЕЙМАН (1869-1937) С. С. Дагъустан советрин литературадин диб эцигай лезгийрин т/вар- ван авай, зурба шаир ва ватанперес я. С. С. 1869-йисуз Агъа- Ст/алрин хуьре дидедиз хьана. Вичиз бегьемдиз аялвал Сулеймана 13 йис хьайидалай кьулухъ кьве гъилелди фу къазанмишна. Ада батрак яз Дербенда , фялевиле Генжеда, Бакуда квалахна. Къад йисуз дуьньяда къекъвейдалай гуьгъуьниз ам хайи хуьруьз хтана. Аял ч/авалай шиирар туьк/уьрунал рик/ алай С. Вичиз аквазвай гьахъ авачир крарикай ч/алар туьк/уьрзвай. Чешне яз революциядилай вилик туьк/уьрнавай адан: «Билбил», «Судуяр», «Девлетлуяр, чиновникар» ва мсб.

 С.вичин эсерра чи уьлкведин уьмуьр гьакъикъи тирвал къалурнава. Ам чи поэзияда реалист шаир я. Ингье гьа иниз килигна ч/хи шаир Горькийди СССР-дин писателрин съездал Сулейманаз лайихлу т/вар гана- 20 асирдин Гомер. Сулейманакай Азиз Алема ик/ лагьана: Сулейманан поэзия океан я, адан делетрикай, рик/евай «гегьверрикай» чи уьлкведа миллионралди к/елдайбуру ва жуьреба-жуьре миллетрин зарийри менфят кьачуна. Сулейман хьтин поэзиядин жавагьирар яратмишиз бажарагъ авай инсанар куьне хуьх. С. С.1937-йисан 21 ноябрдиз Агъа Ст/алдал регьметдиз фена. Ч/ехи заридин т/вар хайи райондал, Лезги театрдал, Кьасумхуьруьн юкьван мектебдал ва хейлин шегьеррин куьчейрал эцигнва. Гила гаф гуда чи аялриз. Т/УБ САРАКЬАЗ МАИЗА: Акурла Московдин куьче, Зун т/уб саракьаз амукьна. Чиз амукьнач заз зи пеше, Гъилер хъуьч/уьк кваз амукьна. Эхир , я эвел тийижиз, Жуваз анин гьал тийижиз, Я рахадай ч/ал тийижиз, Зун лап рик/ дак/ваз амукьна. АМИНА: Ийидай кьван веревирдер, Гьални жуван хьана бетер. Ахъайдай кас хьанач дердер, Зун фикир ч/угваз амукьна. АЙША: К/вачел шалам, кьилел бап/ах,- Гьанлай ч/ур хьана зи к/валах. Шерик хьанач я зи къвалахъ, Хажалат жуваз амукьна. КАМИЛ: Акъатдай гаф течиз сивяй, Рахун-луьк/уьн ийиз цавай. Эй, юлашар, акьул завай Са версин яргъаз амукьна. ЗЕЙДУЛАХ: Сулейманан мецин дяве Ажузвал кьурд тушир хиве, Вуч ят/ан ам инал к/еве Гьатна гьак/ зурзаз амукьна. БИЛБИЛ ГЮЛЬНАЗ: Акьахна са кьакьан тарциз Бегьер гудай ичин, билбил. Вуч ч/ал ава а ви ванциз, Гьарайиз я к/вачин, билбил. Мягькем кьуна вуна и тар, Тамам ян бес амай шарт/ар? Саймиш тийиз чи жемятар, Хуп/ къенида ви чан, билбил. Гьич ч/ал авач ви гьалариз, Дамахзава на эллериз. Аквадачир вун вилериз, Вяде тирт/а хъуьт/уьн билбил. ФАРХАД: Заз чир жеда вун ят/а къуччагъ: Зун акурла жемир къачагъ. Ц/и гьик/ тир ви дуланажагъ, Тух яни ваз, гишин билбил? Ц/инин кьуьдни хьана пайгар, Дегиш хьанач мад вир ангар. Гила хибни хьана азгар, Йикъар фена чишин, билбил. ДАГЪУСТАН ЭЛЬВИНА: Гагь жеда вун кьуьзуь къужа, Лап чуру рехи, Дагъустан. Гагь гъиле кьаз буьркьуь ружа, Жеда вун пехъи Дагъустан. Гьар атайда вегьиз лап/аш, Гагь жеда ви тегьер яваш; Гагь ийиз на дяве, саваш, Жеда ваз ашкъи Дагъустан. ДЕВЛЕТЛУЯР, ЧИНОВНИКАР ЗАЙИДАТ: Я стхаяр, пул авайдаз… Начальник уртах хьана хьи. Вичиз девлет бул авайдаз Кнсибар алчах хьана хьи. Кьве чин акьалтнамаз вичел, Ришвет къачуз, тагуз мажал, Кесибариз лугьуз «пошел», Ибурув дамах хьана хьи. СУДУЯР АЛИДАР: Авач куь чанда инсаф Са зерре мирвет, судуяр Гьич кьабулич кесибдин гаф Тагайт/а ришвет судуяр. Сят к/удаз куьн жеда судда Иблисди куьн твада худда Гьахъ гвай кас куьне куда Тагайт/а къимет судуяр. САМИРА А.: Фена ик/ шумуд замана Эй фекъир дили-дивана Квез авуна Сулеймана Чир хьухь и туьгьмет судуяр. ВЕЛЕДДИЗ ИСА: Бахтавар хьуй бубадин югъ, Акьуллу велед хьайит/а. Битмиш ийиз лагьай къуллугъ, вич гьахьтин ферлид хьайит/а. Гьи инсан вич ят/а ариф, Сулейман, на ая тариф, Вичин асил кесиб синиф чав рик/ дуьз миллет хьайит/а. ЭКУЬНИН ГЪЕД МИЛАНА: Вири зат/арин арада Зат/ я артух экуьнин гъед Шадди-хурам вичин къйда, Гевил ачух, экуьнин гъед. НИЗАМ: Вил вегьейла ви гьалариз, Зурбарегьбер я эллериз. Акурлахъди вун вилериз, Жеда чун тух, экуьнин гъед. И БАХТАВАР КЪАР ХЬАНА ЧАЗ АЛИМ: Юлдашар, а хъуьт/уьн аяз Амайд туш, ракъар хьана чаз. Чи метлебни гьам тир гъараз И бахтавар къар хьана чаз. Куьгьне заманадин зиллет Рик/ел хкваш, кесиь миллет Гьар са касдиз вичин хкет Ахъайдай махар хьана чаз. РАИДА: К/ант/а шегьерар, я хуьрер, Чпи-чпиз гана сирер. Сагъ хьана чи куьгьне хирер, Архайин ахвар хьана чаз. Гьар са душман яна кьулухъ, Амайд туш пенси, дулух. Чун виш пай кьван хьана артух Хийир к/валахар хьана чаз. С. Сулейманакай рахадайла, чи халкьдин рик/ел Ц/адаса Гьамзатан гафар хквезва. Ада вичин шииррикай сада ик/ лагьана: Гуьзел цуьквер алван-алван Ракъин нурдик кит/идач Ватандал рик/ алай инсан Са ч/авузни рекьидач. Шаир кечмиш хьана хейлин йисар хьанват/ани, ам халкьдин рик/ера яшмиш жезва.

 ЕТИМ ЭМИН(1838-1886) Лезгийрин машгьур шаир Етим Эмин 1838 лагьай йисуз виликан Куьре округдин Цилингар т/вар алай хуьре дидедиз хьана. Дагъустандин гзаф кьадар маса к/венк/вечи шаирри хьиз Етим Эминани инсанди инсандиз зулум авунин «пак къайдаяр» русвагь авуна. Халкьдин дуланажагъдикай кхьенвай шиирихъ галаз сад хьиз, Етим Эмина гзаф лирикадин шиирарни кхьена. Амма Етим Эминан яратмишунра лап кар алай чка кьунвайди гьа заманада яшамиш хьайи инсанрин рик/ерик гъалаба кутур шиирар я. Шаирди гьамиша вичин халкьдин сесиниз яб гуз хьана, вич а халкьдин к/венк/вечи яз гьисабзавай ам халкь четинвилерикай, азаб-зегьметдикай хкуддай рехъ жагъуриз алахънай, амма а рехъ Эминаз жагъаначир. Иниз килигна Эминан шииррай мукьвал-мукьвал умудсузвал гьисс ийизва. Вичикай суьгьбет ийидайла, шаирди вичин дустариз ик/ лугьузва: Хажалатар, хифетар зи дерин я, Заз алахьай гуьлуьшан югъ серин я. Вил ат/удч дуьньядихъай – ширин я. Айиб мийир, инсан я, лагь дустариз. Эминан ч/аларихъ гзаф гуьрчегвал ава. Эминан устадвили лезгийрин шаирриз гзаф зурба таъсир авуна. Гзаф шаирри адалай чешне къачуна. Етим Эмин 1886-йисуз кечмиш хьана. Халкьди къенин йикъалди вичин баркаллу шаир рик/елай алуднвач. Советрин халкьди Етим Эминан яратмишунриз зурба къимет ганва. Лезги литературадин классик Етим Эминан са жерге лап хъсан эсерар урус ч/алаз ва Дагъустандин халкьарин ч/алариз перевод авунва. Алай йисуз Етим Эминан 150 йис тамам жезва. И сувар чи районда лап вини дережадив агакьна къаршиламишзва. Исятда чи аялри Эминан шиирар к/елда. ХУП/ ЯРАШУГЪ Я КАМИЛА: Къужадиз сабур, Жавандиз абур, Баладиз куркур, Кьегьал касдиз тур, Кьушундиз къаст, зур Гатуз шемни-нур Хуп/ ярашугъ я. Факъирдиз гьуьрмет, Муьруьддиз хелвт Асландиз жуьрет Игитдиз къирет, К/анидаз гьелбет Даим гъам-хифет Хуп/ ярашугъ я! АХМЕД: Эсилдиз бине, Дуьньядиз фитне Писвилиз тегьне Далдамдиз зуьрне Хуп/ ярашугъ я! Гъафилдаз сагъ гьал, Сефилдаз шад ч/ал Гуьгьуьлдиз амал Агьилдиз камал Жегьилдиз жамал, Жумартдаз пул, мал Хуп/ ярашугъ я! Т/УРФАН АКЪАТНА РАИДА: Къе зун рекьиз экъеч/айла, Вай, къе вуч т/урфан акъатна! Фидай рекьиз эвич/айла, Вай къе вуч т/урфан акъатна! Къе зи гевил перишан я, Я Ребби им вуч лишан я? Накь алахьай гуьлуьшан я, Вай, къе вуч т/урфан акъатна! Циф ч/угвада яд гьуьлелди, Едди икьлим еридалди, Харап/ хьуй вич, чи кьилелди, Вай къе вуч т/урфан акъатна. Мални гахчун кирдалди, Са залди туш-виридалди, Етим Эминан кьилелди Вай къе вуч т/урфан акъатна. АЛИМ: Эй, Ребби! Худа! Вун гьахъ язава, Гьар сад фанада Ваз аквазава. Сада муькуьдал Гъиз Ч/уру хиял, Терг ийиз гьалал, Гьарам незава. Эй, Етим Эмин Зайи уна дин, Бес вун дуьньядин Квехъ гелкъвезва? БАЛК/АНДИН ТАРИФ ЮСУФ: Женнет багъдай атай хьтин Асул буракьдин тай хьтин, Гьич санани тахьай хьтин Кияр шив ваз мубаракрай. Ихьтин шив жеч Дагъустанда Фарси, Ямен, Туьркистанда Араб, Ажем, Гьиндистанда, Кияр шив ваз мубарак хьуй. Чан аялар и шаирри чи халкь, чи ч/ал, чи Ватан гьик/ вини дережайрив агакьарнат/а, къуй квекайни гьахьтин зурба ватандиз къуллугъдай инсанар хьурай. Квез виридаз чухсагъул.!!!